Grundejerforeningen Ore Strand

Referat af ordinær generalforsamling d. 13/8 - 2017

27 matrikler ud af 120, var repræsenteret på mødet.

1. **Valg af dirigent:** Jens O. Jensen blev valgt til dirigent og konstaterede at generalforsamlingen var lovlig indkaldt. Han gennemgik derefter dagsordenen og spurgte om pkt. 4 og pkt. 5 kunne byttes om, dette godkendte forsamlingen.
2. **Formandens beretning:** Formandens beretning, blev godkendt af forsamlingen. ( vedhæftet ) Svend spørger ind til problemet med overfladevandet på Havtornvej, bestyrelsen vil tage kontakt til Reinhard snarest muligt for at finde ud af hvordan problemet kan afhjælpes. Lis oplyser at de også har problemer, det var ellers i orden, lige da diget var etableret. Der kan kobles på ledningen fra Havtornvej/Fyrrevænget.
3. **Forelæggelse af regnskab v/kasseren:** Kasseren fremlagde regnskabet, som blev godkendt.
4. **Forelæggelse af budget for det kommende år og fastsættelse af kontingent og indskud v/kasseren:** Kasseren gennemgik budgettet. Kim foreslår at Hybenvænget bliver asfalteret for at forbedre vejens tilstand, Svend Erik, Svend og Lis er imod at Hybenvænget bliver asfalteret. Søren har den opfattelse at der ikke bliver kørt stærkt på den asfalterede vej på Fyrrevænget.
5. **Behandling af eventuelle indkomne forslag: a.** Godkendelse af vedtægter for grundejerforeningen v/bestyrelsen:Conny synes de nye vedtægter er nemmere at læse og forstå. Efter en del debat om § 2, blev de nye vedtægter vedtaget med 26 stemmer for og 1 imod. Tobias synes det er positivt med FB gruppen og website, spørger til fælles indbakke på hjemmesiden.
6. **Valg til bestyrelsen: a.** Tove Jensen blev genvalgt.

 **b.** Jens Kristian Jensen blev genvalgt.

 **c.** Benny Mikkelsen blev valgt til bestyrelsen.

1. **Valg af revisor:** Carsten Kiel blev genvalgt.

 **Valg af revisorsuppleant:** Line Flintberg-Strange blev genvalgt.

1. **Valg af suppleanter:** **a.** Lis Hammer blev genvalgt som suppleant.

 **b.** Kirsten Nielsen blev valgt som ny suppleant.

1. **Eventuelt:**

 **Kirsten** vil minde bestyrelsen om at formandens beretning kommer på hjemmesiden, sammen med

 referatet.

 **Jens** har et forslag at vi evt. kan betale til grundejerforeningen via mailsystem, men det er ca. kun halvdelen

 af grundejerne der har mail.

 **Mette** spørger ind til hvordan man forholder sig, hvis naboen eller genboen har for høje træer, bestyrelsen

 kan henvise til vores ordensdirektiv og man kan desuden se på kommunens hegnssyn.

 **Tove** foreslår at vi nedsætter et kummehold, vil gerne selv være med, så alle kummer ser pæne ud, **Keld** vil

 også gerne være med, hvis der flere der vil være med så sig til. **Boye** passer kummerne på den side af

 Badevej som han bor på.

 **Søren** oplyser at man kan få et klistermærke til sin skraldespand, så hundeejere kan se at her må de putte

 hundeposen i.

 **Jane** foreslår at vi kan anskaffe et hundepose/stativ.

 **Svend Erik** og **Boye** vil male vejnavnene på stenene.

 **Jane** (formanden) takker for et godt møde og minder alle om at huske at klippe ned ud til veje, så alle har et

 godt udsyn og at det er nemt at komme forbi med skraldebil osv.

 Formand Jane Kollerup Referent Tove Dalhoff Jensen Dirigent Jens O. Jensen

 \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_